section_heading: Naoružanje
paragraph_text: Dva dvostruka lansera Matra SIMBAD za protuzračne projektile Matra/BAeDynamics (bivši Matra Defense) Mistral postavljena su na bokovima nadgrađa zbog bliske protuzračne obrane broda i desanta. Lanser SIMBAD ima masu 250&nbsp;kg, visinu 2,3 m, a elevacija mu je od -5 do +55 stupnjeva. Sama raketa Mistral ima IC pasivno samonavođenje s programiranim procesorom selekcije signala cilja. Duljina joj je 1,8 m, brzina leta 2,5 Macha, a fragmentirajuća bojna glava mase 2,95&nbsp;kg ima 1600 kuglica (od tungstena) te kontaktni i laserski blizinski upaljač. Raketa je učinkovita na udaljenostima od 300 do oko 6000 m i na visinama od 5 do 4500 m.